Denne artikkelen inneholder en liste over kilder, litteratur eller eksterne lenker, men enkeltopplysninger lar seg ikke verifisere fordi det mangler konkrete kildehenvisninger i form av fotnotebaserte referanser. Du kan hjelpe til med å sjekke opplysningene mot kildemateriale og legge inn referanser. Opplysninger uten kildehenvisning i form av referanser kan bli fjernet. Se Mal:Referanseløs for mer informasjon.
«Orientalske danserinner» i Kairo 1848 iført vide, side «haremsbukser». Buksesdrakten er supplert med blant annet korte skjørt og overdeler med lange ermer. Tegning: David Roberts: *Egypt & Nubia* 1845-1849 

Tradisjonelle mannsdrakter i Det osmanske riket omkring 1855.  Tegning: Jean Brindisi 
Skolejenter fra Bosnia omkring 1906 i tradisjonelle posebukser.  Foto: Rudolf Bruner-Dvořák (1864-1921) 
**Haremsbukser** er et vestlig kallenavn for ulike typer vide posebukser i tynt stoff som samles sammen i livet og ved anklene. Buksemodellen stammer opprinnelig fra India og Midtøsten og er fortsatt i bruk i tradisjonelle drakter i blant annet Tyrkia og Pakistan der de gjerne betegnes som salvar (*şalvar* på tyrkisk). Haremsbukser forbindes ofte med magedansere og muslimske kvinner hjemme i et harem.

Varianter, navn og utbredelse
-----------------------------

Tradisjonelle tyrkiske «haremsbukser» er vide øverst, trangere nederst, har snor med kvaster i livet og er løse og lave i skrittet. Slike posebukser av forskjellig lengde, såvel som vide slengbukser, har i flere hundreår vært del av tradisjonell folkedrakt for folkegrupper på Balkan, i Hellas, Tyrkia, Kaukasus og deler av Midtøsten; denne tyrkiske buksedrakten kan bæres av både menn og kvinner i disse områdene, oftest sammen med kjortler og skjørt av ulik lengde.

Salvar-bukser forekommer i flere varianter under liknende navn, for eksempel som *şalvar*, *sirwal*, *serval* og *sawal* som orientalske «haremsbukser» for begge kjønn, som *schalwar* til kaukasisk mannsdrakt og som *shalwar* og ''*tschalwar* til tradisjonell persisk kvinnedrakt. Andre navnevarianter kan være *tshalvar* og *patiala salwar*. *Salvar* er også betegnelsen på de løse, side «punjabibuksene» til salvar kamíz (også skrevet *shalwar kameez*, *salwar kameez* og *shalwar qamiz*), et antrekk som blir båret av kvinner og menn i blant annet Afghanistan, Pakistan og Kashmir og av muslimer i Bangladesh. Også punjabibukser blir kombinert med løse overplagg som for eksempel sid skjorte eller thawb, tradisjonell arabisk mannskjortel.

Buksetypen kan også kalles *dimije*, *kaccha*, *shintijan*, *sharovary* og annet. Beslektede vide bukseplagg er tradisjonelle greske vraka og balkanske potur som bæres av menn, og militære suav-bukser på 1800-tallet.

Liknende beinklær dukker fra tid til annen også opp i vestlig kvinne- og ungdomsmote. Slike haremsbukser er vanligvis litt mindre stoffrike varianter med strikk i livet og rundt anklene.

### Eksempler

* Fornem kurdisk kriger i Kaukasus 1840 iført sekkformede posebukser  Tegning: Grigorij GagarinFornem kurdisk kriger i Kaukasus 1840 iført sekkformede posebukser  Tegning: Grigorij Gagarin
* Kvinne fra Algerie omkring 1892 i korrekt tildekkende utendørsdrakt med abaya (arabisk chador) over ekstremt vide haremsbukser.Kvinne fra Algerie omkring 1892 i korrekt tildekkende utendørsdrakt med abaya (arabisk chador) over ekstremt vide haremsbukser.
* Danser i folkedrakt fra Sarajevo i Bosnia-Hercegovina. Foto fra folklore-festival i Polen 2006.Danser i folkedrakt fra Sarajevo i Bosnia-Hercegovina. Foto fra folklore-festival i Polen 2006.
* «Miss Libanon» Rosarita Tawil som magedanser i tradisjonelt inspirerte haremsbukser under en oppvisning under Miss World 2008«Miss Libanon» Rosarita Tawil som magedanser i tradisjonelt inspirerte haremsbukser under en oppvisning under Miss World 2008

Liknende plagg
--------------

* Posebukser, fellesbetegnelse for alle bukser med poseformede buksebein
* Salvar (sirwal, punjabibukser), vide, pysjamasaktige bukser som er en del av den sørasiatiske og muslimske punjabidressen salvar kamíz (shalwar kameez)
* Padjáma (indisk ord for «bukser»), vide, løse bukser fra Sør- og Sentral-Asia som danner utgangspunkt for vestlig pysjamas (nattdrakt)
* Tjudídar (tsjurídar, churidar), smalnende langbukser båret av kvinner og menn i Sør- og Sentral-Asia, India og Pakistan
* Vraka, tradisjonelle, side, poseformede, greske knebukser
* Dhotis, indiske beinklær drapert som en skjørtliknende posebukse av ett tøystykke
* Bloomers, bukser til amerikansk reformdrakt på 1800-tallet
* Pludderhoser, stoffrike bukser i europeisk herremote på 1500-tallet

Eksterne lenker
---------------

* (en) Harem pants – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Nationalencyklopedin
 |